പ്രാദേശിക തലങ്ങളിൽ വിവിധ പേരുകളിൽ പുരോഗമന ആശയങ്ങൾ ഉൾക്കൊണ്ട് നിരവധി സംഘടനകൾ പ്രവർത്തിച്ചിരുന്നു എങ്കിലും അഖിലേന്ത്യാതലത്തിൽ ഏകോപനം ഉണ്ടായിരുന്നില്ല. ഇത് ബോധ്യമായാണ് യുവജന നേതാക്കൾ 1959 മെയ് 3ന് വിവിധ സംസ്ഥാനങ്ങളിൽ നിന്നുള്ളവർ പങ്കെടുത്തു ഒരു വിപ്ലവ യുവജന സംഘടന ഉണ്ടാക്കിയത്. ഓൾ ഇന്ത്യാ യൂത്ത് ഫെഡറേഷൻ എന്നായിരുന്നു സംഘടനക്ക് പേര് നൽകിയത്. 

1959 ജൂൺ 7ന് എറണാകുളത്ത് ചേർന്ന കൺവൻഷനിൽ വച്ചാണ് എഐവൈഎഫിന്റെ കേരള സംസ്ഥാന ഘടകം രൂപീകരിക്കപ്പെട്ടത്. പി കെ വാസുദേവൻ നായർ ആദ്യ സംസ്ഥാന പ്രസിഡന്റും വി എൻ അച്ചുതകുറുപ്പ് ജനറൽ സെക്രട്ടറിയും ആയി തെരഞ്ഞെടുക്കപ്പെട്ടു. ഈ കാലഘട്ടത്തിൽ കമ്മ്യൂണിസ്റ്റ് പാർട്ടിയിൽ റിവിഷനിസ്റ്റ് പ്രവണത ശക്തമായിരുന്നു. വിപ്ലവ പാതയിൽ വെള്ളം ചേർക്കുന്ന ഈ പ്രവണതയിൽ ശക്തമായ പ്രതിഷേധം കമ്മ്യൂണിസ്റ്റ് പാർട്ടിക്കകത്ത് തന്നെ രൂപം കൊണ്ടു. ഇത് കമ്മ്യൂണിസ്റ്റ് പാർട്ടിയിൽ പിളർപ്പിന് ഇടയാക്കി. എഐവൈഎഫ് നേതൃത്വത്തിലും റിവിഷനിസ്റ്റ് മുദ്രാവാക്യത്തിന്റെ സ്വാധീനം പ്രകടമായിരുന്നു. വിപ്ലവ ആവേശത്തോടെ യുവജന സംഘടനകളിൽ പ്രവർത്തിക്കുന്നവർക്ക് അംഗീകരിക്കാൻ കഴിയുമായിരുന്നില്ല. എഐവൈഎഫ് വലതുപക്ഷ നിലപാട് സ്വീകരിച്ച് മുന്നോട്ടു പോകുമ്പോൾ ലോകത്തിലെ യുവത്വം 1960-കളിൽ വിപ്ലവകരമായ മുന്നേറ്റത്തിന് തയ്യാറെടുക്കുകയായിരുന്നു. പാരീസിലെ വിദ്യാർത്ഥി കലാപം, ബോളിവിയൻ വിപ്ലവഘട്ടത്തിൽ ചെഗുവേരയുടെ രക്തസാക്ഷിത്വം, മാവോ സേതൂങ് നേതൃത്വം കൊടുത്ത സാംസ്കാരിക വിപ്ലവം ഇവയെല്ലാം ഇന്ത്യൻ യുവത്വത്തെയും സ്വാധീനിച്ചു.

വലതുപക്ഷ ശക്തികളും ജാതിമത സംഘടനകളും ചേർന്ന് പുരോഗമന പ്രസ്ഥാനത്തെ ആക്രമിക്കുന്ന "വിമോചന സമരം" ഈ കാലഘട്ടത്തിൽ കേരളീയ സമൂഹത്തിൽ കമ്മ്യൂണിസ്റ്റ് സർക്കാരിനെതിരെയും അമേരിക്കയുടെയും ചാരസംഘടനയായ സിഐഎയുടെയും പണംപറ്റി സംഘടിപ്പിക്കപ്പെട്ടു. വിപ്ലവകരമായ കാഴ്ചപ്പാടോടുകൂടി ഒരു യുവജന സംഘടന രൂപീകരിക്കണം എന്ന ബോധം വിപ്ലവകാരികളിൽ ഉണ്ടാക്കിയത് ഈ കാലഘട്ടത്തിലായിരുന്നു.

തൊഴിലില്ലായ്മക്കെതിരെ ആഗസ്റ്റ് ക്യാമ്പയിൻ
കേരളം
യുവധാര
എഐവൈഎഫ് രൂപീകരണം